Document ID: 31996D0132

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιανουαρίου 1996 για την τροποποίηση της απόφασης 79/542/ΕΟΚ του Συμβουλίου με την οποία καταρτίζεται πίνακας των τρίτων χωρών από τις οποίες τα κράτη μέλη επιτρέπουν την εισαγωγή ζώων όπως τα βοοειδή, οι χοίροι, τα ιπποειδή, οι αίγες και τα πρόβατα, τα νωπά κρέατα και τα προϊόντα με βάση το κρέας (Κείμενο που παρουσιάζει ενδιαφέρον για τον ΕΟΧ) (96/132/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 72/462/ΕΟΚ του Συμβουλίου της 12ης Δεκεμβρίου 1972, όσον αφορά τα υγειονομικά προβλήματα και την υγειονομική πολιτική κατά την εισαγωγή ζώων όπως τα ιπποειδή, οι χοίροι, οι αίγες και τα πρόβατα, τα νωπά κρέατα ή τα προϊόντα με βάση το κρέας τα οποία προέρχονται από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 3, Εκτιμώντας: ότι με την απόφαση 79/542/ΕΟΚ του Συμβουλίου (2), όπως τροποποιήθηκε τελευταία από την απόφαση 95/323/ΕΚ της Επιτροπής (3), καταρτίστηκε πίνακας των τρίτων χωρών από το έδαφος των οποίων τα κράτη μέλη επιτρέπουν την εισαγωγή ζώων όπως τα βοοειδή, οι χοίροι, τα ιπποειδή, οι αίγες και τα πρόβατα, τα νωπά κρέατα και τα προϊόντα με βάση το κρέας 7 ότι οι αρχές του Καναδά εγγυήθηκαν ότι δεν χορηγήθηκαν ποτέ στα νωπά κρέατα τα οποία πρόκειται να εξαχθούν στην Κοινότητα, ουσίες οι οποίες αφορούν τη λειτουργία του θυροειδούς, οιστρογόνα, ανδρογόνα ή κυσιογόνα 7 ότι, άλλωστε, οι αρχές του Μαρόκου εγγυήθηκαν τη μη χρησιμοποίηση των προαναφερθεισών ουσιών στα ιπποειδή και διεβίβασαν επίσης πρόγραμμα έρευνας των καταλοίπων των ουσιών αυτών στα νωπά κρέατα το οποίο εγκρίθηκε 7 ότι, τέλος, οι αρχές της Κύπρου διεβίβασαν ένα πρόγραμμα για την έρευνα καταλοίπων στα νωπά κρέατα το οποίο εγκρίθηκε 7 ότι απαιτείται, κατά συνέπεια, να τροποποιηθεί η απόφαση 79/542/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το μέρος 1 του παραρτήματος της απόφασης 79/542/ΕΟΚ τροποποιείται ως εξής: - στη σειρά όπου γίνεται αναφορά στον Καναδά και στη στήλη «κατάλοιπα», η ένδειξη «XR(a) (b)» αντικαθίσταται από την ένδειξη «XR», - στη σειρά όπου γίνεται αναφορά στην Κύπρο και στη στήλη «κατάλοιπα», η ένδειξη «ο» αντικαθίσταται από την ένδειξη «XR», - στη σειρά όπου γίνεται αναφορά στο Μαρόκο και στη στήλη «κατάλοιπα», η ένδειξη «ο» αντικαθίσταται από την ένδειξη «XR», - στη σειρά «συμπληρωματικές σημειώσεις» η σημείωση (α) και το περιεχόμενό της καταργούνται. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 26 Ιανουαρίου 1996.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2442
3489
614
2711
2736
2737

EuroVoc IDs (Expanded): 2442
3489
614
2711
2736
2737

Dataset Source: meu

Split: train